
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

* 

ΤΕΥΧΟΣ ΠΡΩΤΟ Αρ. Φύλλου 297 

■-- “ 31 Δεκεμβρίου 1998 


ΠΕΡΙΕΧΟΜΕΝΑ 

— λ 

ΑΠΟΦΑΣΕΙΣ 

Παροχή ενδοημερήσιας χρηματοδότησης σε ευρώ α¬ 
πό την Τράπεζα της Ελλάδος προς τα πιστωτικά ι¬ 
δρύματα στα πλαίσια του Συστήματος Διακανονι¬ 
σμού Εντολών Πληρωμής σε ευρώ σε Συνεχή Χρό¬ 
νο (ΕΥΡΩ - ΕΡΜΗΣ). 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στο Π.Δ. 402/1998 αρμοδιό¬ 
τητας Υπουργείου Εμπορικής Ναυτιλίας. 


ΑΠΟΦΑΣΕΙ Σ 

(ΐ) 

Παροχή ενδοημερήσιας χρηματοδότησης σε ευρώ από 
την Τράπεζα της Ελλάδος προς τα πιστωτικά ιδρύματα 
στα πλαίσια του Συστήματος Διακανονισμού Εντολών 
Πληρωμής σε ευρώ σε Συνεχή Χρόνο (ΕΥΡΩ - ΕΡΜΗΣ). 

(Πράξη 11/22.12.1998) 

ΤΡΑΠΕΖΑ ΤΗΣ ΕΛΛΑΔΟΣ 
ΤΟ ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 

Αφού έλαβε υπόψη: 

α) Τα άρθρα 2,11 του Ν. 2548/1997 «Ρυθμίσεις για την 
Τράπεζα της Ελλάδος». 

β) Το άρθρο 2 (παράγρ. ε) του Καταστατικού της Τρά¬ 
πεζας της Ελλάδος (Ν. 2609/11.5.1998). 

γ) Τη ΠΔ/ΤΕ 2185/24.3.93, όπως ισχύει, (τελ. σχετική 
Πράξη ΣΝΠ 6/31.7.98) σχετκά με την παροχή πιστώσεων 
από την Τράπεζα της Ελλάδος προς τα πιστωτικά ιδρύμα¬ 
τα με ενέχυρο τίτλους Ελληνικού Δημοσίου. 

δ) Την Πράξη Συμβουλίου Νομισματικής Πολιτικής 
10/22.12.98 σχετικά με τους κανονισμούς λειτουργίας 
του Συστήματος ΕΡΜΗΣ και ΕΥΡΩ-ΕΡΜΗΣ. 

ε) Την ανάγκη παροχής, εντός ορίων, ρευστότητας σε 
ευρώ κατά τη διάρκεια της ημέρας (ενδοημερήσια χρη¬ 
ματοδότηση) από την Τράπεζα της Ελλάδος προς τα πι¬ 
στωτικά ιδρύματα για την ομαλή εκτέλεση των πληρω¬ 
μών, μετά την έναρξη λειτουργίας του Συστήματος Δια¬ 
κανονισμού Εντολών Πληρωμών σε ευρώ σε Συνεχή 
Χρόνο (ΕΥΡΩ-ΕΡΜΗΣ) και του Διευρωπαΐκού Συστήμα¬ 


τος Διακανονισμού Εντολών Πληρωμής σε Συνεχή Χρόνο 
(«ΤΑΒΟΕΤ»), αποφάσισε τα ακόλουθα: 

Από 4.1.1999 η Τράπεζα της Ελλάδος παρέχει ενδοημε¬ 
ρήσια χρηματοδότηση (πίστωση) σε ευρώ προς τα πι¬ 
στωτικά ιδρύματα που είναι εγκατεστημένα στην Ελλάδα 
στα πλαίσια της λειτουργίας του Συστήματος Διακανονι¬ 
σμού Εντολών Πληρωμής σε ευρώ σε Συνεχή Χρόνο (ΕΥ- 
ΡΩ-ΕΡΜΗΣ). Η παροχή ενδοημερήσιας χρηματοδότησης 

1 σε ευρώ διέπεται από τις ακόλουθες διατάξεις: 

Α. Όροι χρηματοδότησης 

Η Τράπεζα της Ελλάδος παρέχει άτοκη ενδοημερήσια 
χρηματοδότηση για την κάλυψη χρεωστικών ανοιγμάτων 

2 του λογαριασμού διακανονισμού σε ευρώτων πιστωτικών 
ιδρυμάτων, ένανη ενενύρου τίτλων που έχουν γίνει απο¬ 
δεκτοί από την Ευρωπαϊκή Κεντρική Τράπεζα για τους 
σκοπούς λειτουργίας του ΤΑΒ6ΕΤ, σύμφωνα με τους α¬ 
κόλουθους όρους και προϋποθέσεις: 

1. Η χρησιμοποίηση του μηχανισμού ενδοημερήσιας 
χρηματοδότησης γίνεται αποκλειστικά κατά τις ημέρες 
λειτουργίας του Συστήματος «ΕΥΡΩ-ΕΡΜΗΣ». 

2. Τα πιστωτικά ιδρύματα τηρούν στην Τράπεζα της Ελ¬ 
λάδος λογαριασμό διακανονισμού σε ευρώ, ο οποίος χρε¬ 
ώνεται από την Τράπεζα της Ελλάδος ως διαχειρίστρια 
του Συστήματος ΕΥΡΩ-ΕΡΜΗΣ, είτε με άμεση εντολή 
τους είτε κατόπιν εξουσιοδότησής τους. 

3. Επί των πιστωτικών υπολοίπων τέλους ημέρας του ως 
άνω λογαριασμού των πιστωτικών ιδρυμάτων που λειτουρ¬ 
γούν στην Ελλάδα και μέχρι συνολικού ποσού ενός δισεκ. 
ευρώ για το σύνολο των πιστωτικών ιδρυμάτων, καταβάλ¬ 
λεται τόκος σύμφωνα με την κατανομή κατά πιστωτικό ί¬ 
δρυμα που προβλέπεται στην παράγρ. 5 παρακάτω, υπολο¬ 
γιζόμενος με το επιτόκιο της πάγιας διευκόλυνσης αποδο¬ 
χής καταθέσεων διάρκειας μίας ημέρας της Ευρωπαϊκής 
Κεντρικής Τράπεζας. Ο τόκοι λογίζονται ημερησίως, με βά¬ 
ση το έτος 360 ημερών, και καταβάλλονται κάθε μήνα. 

4. α) Η δημιουργία χρεωσπκών υπολοίπων κατά τη διάρ¬ 
κεια της ημέρας είναι δυνατή μόνο μέχρι 18:00 ώρα Ελλά¬ 
δος (17:00 ώρα ΕΚΤ), υπό την προϋπόθεση της τήρησης 
του ορίου που προβλέπεται στην παράγρ. 5 παρακάτω. 

β) Δεν επιτρέπεται μετά τις 18:00 ώρα Ελλάδος (17:00 
ώρα ΕΚΤ) η διενέργεια πληρωμών εφόσον ο λογαριασμός 
διακανονισμού έχει χρεωστικό υπόλοιπο. Τυχόν υφιστά¬ 
μενα χρεωστικά υπόλοιπα πρέπει να καλυφθύν το αργό¬ 
τερο μέχρι το κλείσιμο του Συστήματος (19:00 ώρα Ελλά¬ 
δος ή 18:00 ώρα ΕΚΤ). 

5. Το συνολικό όριο ενδοημερήσιας χρηματοδότησης, 
προσαυξημένο κατά το ποσό που θα χρησιμοποιεί η Τράπε- 

ζα της Ελλάδος, ανέρχεται σε ένα δισεκ, ευρώ. Το ποσό αυ¬ 
τό κατανέμεται στα πιστωτικά ιδρύματα σύμφωνα με το με¬ 
ρίδιο συμμετοχής τους σε πράξεις της αγοράς συναλλάγμα¬ 
τος γιά ίδιο λογαριασμό και για λογαριασμό πελατών τους. 

Η Τράπεζα της Ελλάδος διατηρεί το δικαίωμα να τρο¬ 
ποποιεί την παρούσα διάταξη κατανομής του συνολικού 
ποσού του ενός δισεκ. ευρώ, προκειμένου να διευκολύ¬ 
νεται η ομαλή λειτουργία του Συστήματος. 

6. Για εξασφάλιση της χρηματοδότησης γίνονται δεκτοί 
ως ενέχυρο: 

α) Τίτλοι του Ελληνικού δημοσίου, προκατατεθειμένοι 
στην Τράπεζα της Ελλάδος σε λογαριασμούς ενεχύρου 
τίτλων στο πλαίσιο του Συστήματος Άυλων Τίτλων του Ν. 

2198/94. _ _ 

β) Μετά από έγκριση της Τράπεζας της Ελλάδος τίτλοι 
κατατεθειμένοι σε κράτη της ζώνης του ευρώ οι οποίοι έ¬ 
χουν γίνει αποδεκτοί από την Ευρωπαϊκή Κεντρική Τρά¬ 
πεζα για τους σκοπούς λειτουργίας του Συστήματος Πλη¬ 
ρωμών ΤΑΠΟΕΤ. Για τους κατατεθειμένους εκτός Ελλά¬ 
δος τίτλους ακολουθούνται οι οδηγίες λειτουργίας του 
Συστήματος Ανταποκριτριών Κεντρικών Τραπεζών (Οογ- 
Γβδροηάβπί ΟβηΙταΙ ΒαηΚίης ΜοάβΙ) και σχετικής Εγκυκλί¬ 
ου της Τράπεζας της Ελλάδος. 

7. α) Επί του ποσού της χρηματοδότησης εφαρμόζεται 
αρχικό περιθώριο (τπατςιίη) 1%. 

β) (ΐ) Μέχρι την εφαρμογή ενιαίου συστήματος αποτί¬ 
μησης σε τρέχουσες αγοραίες τιμές των τίτλων του Ελ¬ 
ληνικού Δημοσίου που χρησιμοποιούνται ως ασφάλεια, 
το δραχμικό ισότιμο της κατά πιστωτικό ίδρυμα χρηματο¬ 
δότησης σε ευρώ, προσαυξημένο κατά το ως άνω αρχικό 
περιθώριο, καλύπτεται με προκατατεθειμένους τίτλους 
του Ελληνικού Δημοσίου αποτιμημένους στο 80% της ο¬ 
νομαστικής τους αξίας. 

(ϋί) Προκειμένου περί τίτλων κατατεθειμένων έκτος Ελ¬ 
λάδος, κατά τα ως άνω, (παράγρ. 6β), εφαρμόζεται ο τρό¬ 
πος αποτίμησης που έχει θεσπίσει η αρμόδια κεντρική 
τράπεζα ή η Ευρωπαϊκή Κεντρική Τράπεζα κατά τα ειδι¬ 
κότερα οριζόμενα στη σχετική Εγκύκλιο της Τράπεζας 
της Ελλάδος. 

γ) Μέχρι την υιοθέτηση της ως άνω μεθόδου (παραγρ. 
β) η Τράπεζα της Ελλάδος μπορεί να απαιτήσει συμπλη¬ 
ρωματικό ενέχυρο κατά τη διάρκεια ισχύος της σύμβα¬ 
σης ενεχύρου. 

8. Ως προς τους λοιπούς όρους και προϋποθέσεις πα¬ 
ροχής από την Τράπεζα της Ελλάδος ενδοημερήσιας 
χρηματοδότησης εφαρμόζονται οι διατάξεις του κανονι¬ 
σμού λειτουργίας του Συστήματος Διακανονισμού Εντο¬ 
λών Πληρωμών σε Συνεχή Χρόνο «ΕΥΡΩ-ΕΡΜΗΣ». 

Β. Γενικές Διατάξεις 

1. Προκειμένου να έχει τη δυνατότητα χρήσης της εν¬ 
δοημερήσιας χρηματοδότησης κάθε πιστωτικό ίδρυμα 
πρέπει προηγουμένως να έχει υπογράψει χωριστή, κανο¬ 
νιστική, σύμβαση μετηνΤράπεζατης Ελλάδος, στην οποία 
θα αναφέρονται οι ειδικότεροι όροι και υποχρεώσεις των 
αντισυμβαλλόμενων σχετικά με την ως άνω διευκόλυνση. 

2. Για την αντικατάσταση τίτλων με τουλάχιστον ισόπο¬ 
σης αξίας νέους τίτλους, τη δέσμευση και αποδέσμευση 
τίτλων, τα πιστωτικά ιδρύματα οφείλουν να τηρούν τις ο¬ 
δηγίες της σχετικής Εγκυκλίου της Τράπεζας της Ελλάδος. 

3. Σε ειδικές συνθήκες η Τράπεζα της Ελλάδος, δύναται 
να μεταβάλει τα όρια για την πρόσβαση πιστωτικού ιδρύ¬ 
ματος στην ενδοημερήσια χρηματοδότηση. 

4. Στην περίπτωση μη εξόφλησης της ενδοημερήσιας 
χρηματοδότησης μέχρι την ώρα κλεισίματος του Συστή¬ 
ματος ΕΥΡΩ-ΕΡΜΗΣ/ΤΑΒΟΕΤ (19:00 ώρα Ελλάδος. 
18:00 ώρα ΕΚΤ) επιβάλλονται οι ακόλουθες κυρώσεις: 

α) Την πρώτη φορά που σημειώνεται η ανωτέρω παρά¬ 


βαση μέσα σε, οποιοδήποτε, δωδεκάμηνο διάστημα, επι¬ 
βάλλεται επιτόκιο ποινής επί του ποσού του χρεωσπκού 
υπολοίπου, ίσο προς 5,0 εκατοστιαίες μονάδες πάνω από 
το εκάστοτε ισχύον επιτόκιο οριακής χρηματοδότησης 
της Ευρωπαϊκής Κεντρικής Τράπεζας. Το επιτόκιο ποινής 
αυξάνεται επιπλέον κατά 2,5 εκατοστιαίες μονάδες κάθε 
φορά που σημειώνεται η ανωτέρω παράβαση μέσα στο 
προηγούμενο της τελευταίας παράβασης δωδεκάμηνο 
διάστημα. Εάν καταγραφούν τέσσερις παραβάσεις μέσα 
σε διάστημα δώδεκα μηνών, το πιστωτικό ίδρυμα απο¬ 
κλείεται από την πρόσβαση σε ενδοημερήσια χρηματο¬ 
δότηση επί μία εβδομάδα. 

. β) Με επιφύλαξη λήψης μέτρων, τα οποία ενδεχομένως θα 
ζητήσει η Ευρωπαϊκή Κεντρική Τράπεζα, στην περίπτωση 
πρόσθετων παραβάσεων η Τράπεζα της Ελλάδος δύναται να 
επιβάλει κυρώσεις σύμφωνα με τις διατάξεις του άρθρου 8 
του Ν. 2548/97 ή τις κυρώσεις που προβλέπονται στο κεφά¬ 
λαιο 14 του Κανονισμού Λειτουργίας του Συστήματος ΕΥΡΩ- 
ΕΡΜΗΣ (προσωρινή αναστολή, μείωση ορίου, αποβολή κ.π.). 

γ) Μόνη η Ευρωπαϊκή Κεντρική Τράπεζα δικαιούται να 
άρει τις επιβληθείσες κυρώσεις ή την αποβολή από το Σύ¬ 
στημα, εφόσον κρίνει ότι συντρέχουν οι απαραίτητες 
προϋποθέσεις. 

5. Εξουσιοδοτούνται οι Διευθύνσεις Νομισματικής Πο¬ 
λιτικής και Τραπεζικών Εργασιών, Συναλλάγματος και 
Εργασιών Δημοσίου της Τράπεζας της Ελλάδος, 
α) Να γνωστοποιούν στα πιστωτικά ιδρύματα: 

('ι) τα κατά περίπτωση όρια για την ενδοημερήσια χρη¬ 
ματοδότηση σε ευρώ έναντι ενεχύρου τίτλων και τη δια¬ 
δικασία που οφείλουν να ακολουθούν για την αντικατά¬ 
σταση, δέσμευση ή αποδέσμευση του ενεχύρου, 

(ϋ) τον κατάλογο των τίτλων του Ελληνικού Δημοσίου 
που δύνανται να χρησιμοποιηθούν ως ενέχυρο για τους 
σκοπούς της παρούσας. 

(ϋί) το χρόνο απόδοσης ή είσπραξης των τόκων επί των 
πιστωτικών ή χρεωσπκών υπολοίπων και 
β) Να καθορίζουν τις λοιπές λεπτομέρειες εφαρμογής 
της παρούσας Πράξης. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Τα μέλη 

ΛΟΥΚΑΣ ΠΑΠΑΔΗΜΟΣ Π. ΘΩΜΟΠΟΥΛΟΣ 

Ν. ΓΚΑΡΓΚΑΝΑΣ 
Α. ΜΑΝΤΖΑΒΙΝΟΣ 
Ν. ΠΑΛΑΙΟΚΡΑΣΣΑΣ 

Ακριβές αντίγραφο 
Αθήνα, 23 Δεκεμβρίου 1998 

Ο Υποδιευθυντής 
Π. ΚΥΡΙΑΚΟΠΟΥΛΟΣ 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στο ΦΕΚ 277 Α/16.12.98 που δημοσιεύθηκε το Π.Δ. 
402/1998 με θέμα «Τροποποίηση του άρθρου 1 παράγρα¬ 
φος 21 του Π.Δ. 115/95 «Καθορισμός τελών υπέρ του Λο¬ 
γαριασμού Επιθεωρήσεων και τρόπου είσπραξης και δια¬ 
χείρισης αυτών» (Α’ 72) όπως τροποποιήθηκε με το Π.Δ. 
7/98 (Α’ 16)» διορθώνεται στη σελίδα 4979, στη β’ στήλη 
στις περιπτώσεις (β), (γ), (δ), (ε) του εδαφίου (3) της πα¬ 
ραγράφου 21 του άρθρου 1 από το λανθασμένο «Για 
πλοία μέχρι» στο ορθό «Για πλοία από». 

(Από το ΥΕΝ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



